„Minhauzens 2012”

Nolikums „Nenošaut gulbi un zaļo vārnu”
Vieta:

Burtnieku novada, Rencēnu pagasta, Vētraskalnā
Laiks:

2012.gada 4.augusts. Saskaņā ar sacensību programmu.

Dalībnieki:
Viens pārstāvis no katras komandas. (Dalībnieks drīkst piedalīties tikai vienā šaušanas disciplīnā)

Inventārs:
LR likumdošanā atļautie gludstobra ieroči ne lielāki kā 12 kalibrs. Lādiņa svars ne vairāk kā 28 grami un ne rupjākas kā  Nr. 7 (2,5mm) . Dalībniekiem izpildot šaušanas vingrinājumu jālieto ausu aizsardzības līdzekļi un aizsargbrilles. Ieroci, munīciju un aizsarglīdzekļus nodrošina dalībnieks.

Noteikumi:
Disciplīna risināsies pēc Compac Sporting un amerikāņu trapa šaušanas principiem. Šaušanas stendā, dalībnieki aizņem vietas pēc izlozētajiem numuriem. Dalībnieki šauj pa lidojošajiem putniem (māla šķīvīšiem), kur mašīna nepārtraukti maina izlidošanas leņķus. No mašīnas tiks palaisti 5 dažādu krāsu šķīvji (oranžs, melns, balts, zaļš un zils). Dalībnieks izlidošanas brīdī nosaka (novērtē) kādas krāsas šķīvītis izlido. Ja izlido balts vai zaļš- šaut aizliegts. Par šāviena izdarīšanu pa aizliegto šķīvīti, neatkarīgi no tā vai dalībnieks trāpa par to vai nē, saņem rezultātu (-1). Ja dalībnieks atšķir, ka tas ir aizliegtais putns un neizdara šāvienu, dalībnieks veic atkārtotu mērķa izsaukšanu. Visiem sacensību dalībniekiem būs vienāds aizliegto putnu (šķīvīšu) daudzums. Katrs sacensību dalībnieks šauj pa 20 mērķiem, par četriem (4) šāvieniem katrā stāvvietā, pēc tiesnešu komandas „VIETU MAIŅA’’ dalībnieki pavirzās par vienu vietu uz priekšu. Par katru mērķi atļauts šaut 2 reizes.  

Vērtēšana:
Pēc lielākās punktu summas. Vienāda rezultāta gadījumā augstāku vietu iegūst dalībnieks, kas sašāvis mazāk aizliegtos šķīvjus. 1., 2. un 3.vietas noskaidrošanai, ja pēc aizliegtajiem šķīvjiem nav iespējams noteikt godalgoto vietu (1.,2.,3.) ieguvējus, notiek pāršaušana pēc sacensību beigām.

Apbalvošana: Apbalvoti tiek pirmo 3 (trīs) vietu ieguvēji.

